Kichwa: Vifo Essex: Je kuna ulinzi wa kutosha katika bandari za Uingereza?\nKwa kuzingatia jina la hapo juu la makala ya kuwaziwa, fikiria makala.\n
Polisi akiwa amesimama mbele ya Lori

Inaelezwa Lori hilo liliingia nchini Uingereza likitokea bandari ya Zeebrugge, njia inayofahamika ya kupitisha magendo.

Kwa nini baadhi ya bandari hazidhibitiwi?

Ni moja kati ya bandari kadhaa ''ambazo hazina pilika pilika nyingi'' ambayo kwa mujibu wa shirika la kupambana na uhalifu, watu wanaofanya biashara ya magendo wamekuwa wakitumia mara nyingi. Bandari nyingine zilizobainishwa ni pamoja na Tilbury ambayo iko Essex na Hull.

Bandari nyingine ndogo ndogo na maeneo ya kutua ndege kwa kawaida hayalindwi.

Wataalamu wa maswala ya doria kwenye maeneo ya mipaka wanasema idadi ndogo ya rasilimali watu ikiwemo wanaokagua magari pia ni sababu inayochangia.

Namna gani watu huingia Uingereza kinyume cha utaratibu?                       

Tangu kufungwa kwa kambi ya wahamiaji nchini Ufaransa, mwaka 2016-2017, kumekuwa na majaribio yanayofanywa na watu kuingia Uingereza 

Lakini majaribio hayo huratibiwa na watu wanaoongoza makundi ya uhalifu, kwa mujibu wa Taasisi inayopambana na uhalifu Uingereza (NCA)

Vitendo hivyo huhusisha kusafirisha watu kwenye makontena na magari kama ilivyokuwa kwenye Lori lililopatikana Essex.

Afisa wa kikosi kinacholinda mpakani

Jinsi gani watu huingia kinyume cha sheria?

Idadi kamili ya watu wanaoingia Uingereza kinyume cha sheria, ni vigimu kutambua kutokana na hali halisi ya mazingira.

Vikosi vya polisi hukusanya idadi ya watu wanaowakamata kwa kuingia nchini humo, lakini sio mara zote ripoti zao huwekwa hadharani .

Hata hivyo, uchunguzi wa BBC umebaini  kuwa kulikuwa na watu 27,860 waliokamatwa kwa makosa ya kuingia nchini Uingereza kinyume cha sheria kati ya mwaka 2013 na Aprili 2016.

Katika kipindi hicho hicho, kulikuwa na visa 2,482 vya kukamatwa kwa watu waliokuwa wakiwasaidia watu wengine kuingia nchini humo kinyume cha sheria.

Watu 300,000 mpaka 900,000 walikadiriwa kuishi Uingereza kinyume cha sheria.

Kutokana na changamoto za kupata takwimu za kuaminika serikali haijatoa takwimu mpya tangu katikati ya miaka ya 2000, Ofisi ya...